CELEX: E2017P0008
Language: hr
Date: 2017-09-25 00:00:00
Title: Zahtjev Oslo tringretta za savjetodavno mišljenje Suda EFTA-e od 25. rujna 2017. u predmetu Henrik Kristoffersen protiv Norveškog skijaškog saveza (Predmet E-8/17)

25.1.2018   
            
            
               HR
            
            
               Službeni list Europske unije
            
            
               C 27/22
            
         Zahtjev Oslo tringretta za savjetodavno mišljenje Suda EFTA-e od 25. rujna 2017. u predmetu Henrik Kristoffersen protiv Norveškog skijaškog saveza
   (Predmet E-8/17)
   (2018/C 27/10)
   Dopisom Sudu EFTA-e od 25. rujna 2017., zaprimljenim u pisarnicu Suda 25. rujna 2017., Okružni sud u Oslu (Oslo tingrett) podnio je zahtjev za savjetodavno mišljenje u predmetu Henrik Kristoffersen protiv Norveškog skijaškog saveza o sljedećim pitanjima:
   
               1.
            
            
               Koji se pravni kriteriji osobito uzimaju u obzir pri procjeni toga smatra li se sustav nacionalnog sportskog saveza za prethodnu kontrolu i odobravanje individualnih sponzorskih ugovora te vrste – prije nego se prava na takve oznake prenesu iz saveza – ograničenjem sportaševe slobode pružanja usluga u skladu s člankom 36. Sporazuma o EGP-u ili Direktivom 2006/123/EZ (Direktiva o uslugama)?
               
                           a)
                        
                        
                           U kojoj je mjeri primjenjiv test ograničavanja koji je prethodno, među ostalim u predmetu C-51/96, opisao Sud Europske unije za regulatorni okvir kojim se uređuje sport? Zahtijevaju li se člankom 16. ili drugim odredbama Direktive o uslugama izmjene testa ograničavanja?
                        
                     
         
               2.
            
            
               Koji se pravni kriteriji osobito uzimaju u obzir pri procjeni toga smatra li se konkretno neodobravanje nacionalnog sportskog saveza individualnih sponzorskih ugovora o takvim oznakama za profesionalne sportaše nacionalnog tima – čime savez zadržava prava na te oznake – ograničenjem sportaševe slobode pružanja usluga u skladu s člankom 36. Sporazuma o EGP-u ili Direktivom 2006/123/EZ (Direktiva o uslugama)?
               
                           a)
                        
                        
                           Kako će utjecati na ocjenu to da je nacionalni sportski savez već ušao u valjani ugovor s glavnim sponzorom nacionalnog tima o isticanju loga oznake o kojoj je riječ na kacigama/pokrivalima za glavu? Hoće li to biti važno pri procjeni toga postoji li ograničenje ili pak pri procjeni toga postoji li objektivan i dostatan razlog za odbijanje?
                        
                     Ustanovi li se da zabrana postoji;
            
         
               3.
            
            
               Mogu li se zajedničke uredbe (programa odobravanja) nacionalnog sportskog saveza za potencijalnu upotrebu oznaka iz individualnog ugovora sportaša smatrati programom odobrenja u smislu članka 4. stavka 6. Direktive 2006/123/EZ (Direktiva o uslugama)?
               
                           a)
                        
                        
                           U tom slučaju, podliježe li program odobravanja, reguliran člancima 9. i 10. Poglavlja 3. – o slobodi poslovnog nastana za pružatelje usluga – za norveškog građanina i člana nacionalnog tima koji sudjeluje u financijskoj aktivnosti povezanoj s njegovim članstvom u nacionalnom timu, regulatornom okviru nacionalnog sportskog saveza? Ili se taj program regulira člankom 16.; u suprotnom; što čini pravni kriterij za ispravnu klasifikaciju?
                        
                     
         
               4.
            
            
               Pri procjeni zakonitosti programa – bilo u skladu s člankom 36. Ugovora o EGP-u ili člancima 9., 10. ili 16. Direktive o uslugama – treba li nacionalni sud razmatrati odredbe uredbi i odbijanje kao zaseban slučaj ili treba uzeti u obzir i sljedeće:
               
                           —
                        
                        
                           razloge saveza za zadržavanje marketinških prava, uključujući odlučivanje o financiranju nacionalnih timova i ostale svrhe dohotka?
                        
                     
                           —
                        
                        
                           opće mogućnosti sportaša da sudjeluje u financijskim aktivnostima, uključujući prava sklapanja sponzorskih ugovora s proizvođačima opreme i bilo kojih drugih marketinških ugovora?
                        
                     
                           —
                        
                        
                           S obzirom na navedeno, smatraju li se program odobravanja ili uskraćivanje suglasnosti legitimno opravdanima i proporcionalnima?
                        
                     
         
               5.
            
            
               Kakav utjecaj na procjenu zakonitosti ima to što odobravanje individualnih ugovora u pogledu tih oznaka ovisi o slobodnoj odluci saveza?
            
         
               6.
            
            
               Koji su postupovni uvjeti, ako postoje, predviđeni člankom 13. Direktive 2006/123/EZ ili člankom 36. Ugovora o EGP-u za postupanje i odlučivanje unutar programa odobravanja nacionalnog sportskog saveza za individualne marketinške ugovore (sponzorske ugovore) o komercijalnim oznakama i koje su posljedice neispunjavanja nekog od tih postupovnih uvjeta u skladu s pravom EGP-a?